jkorsvik/nowiki_second_scrape_merged huggingface dataset:
Sigmund Strømme

For professoren i fysiologi, se Sigmund B. Strømme.Sigmund Strømme (født 8. april 1923, død 25. mars 2008) var en norsk litteraturviter og forlagsmann. Han var lenge direktør i J.W. Cappelens Forlag.
Strømme hadde magistergrad i litteratur. Han arbeidet en periode som konsulent i Tiden Norsk Forlag. I 1955 blei han redaktør i Cappelen, og i 1973 overtok han (sammen med Jan Wiese) som administrerende direktør der. I 1987 blei forlaget solgt til Bonnier, og Strømme var deretter i flere år styreleder.
Han hadde flere verv i Den norske Forleggerforening, blant annet som leder fra 1981 til 1984. Han var også aktiv i den internasjonale forleggerorganisasjonen International Publishers Association (IPA), der han i to perioder leda komiteen for «Freedom to Publish». Strømme var også i en periode formann i Den norske støttekomiteen for Salman Rushdie.
Strømme redigerte flere diktantologier. Han blei tildelt Ossietzkyprisen i 2001.


== Referanser ==
Chaptalisering

Chaptalisering ble utviklet på begynnelsen av 1800-tallet. Chaptaliseringen har fått navnet sitt etter Jean-Antoine Chaptal selv om det ikke var han som oppfant den. 
Chaptaliseringen går ut på at vin berikes av rørsukker. Denne berikingen utligner for en utilstrekkelig modning av de druene som ikke har blitt modne når de skal høstes inn. Denne metoden har blitt sporet så langt tilbake som til antikken. Men i antikken var det mer vanlig å bruke honning. Rørsukker ble først innført på andre halvdel av 1700-tallet.
J.J. Johnson

James Louis «J.J.» Johnson (født 22. januar 1924 i Indianapolis, død 4. februar 2001) var en amerikansk jazzmusiker (trombone), kjent som en av jazzens fremste i bebop- og hard bop-perioden.  
Han var aktiv fra 1942 til 1996 og bidro til en lang rekke besetninger og innspillinger, som Miles Davis' nontett og utgivelsen Birth of the Cool som arvtaker for danske Kai Winding (1949).
I hjembyen spilte han i ungdommen med den norske gitaristen Paul Weeden. I kvartett med Kenny Drew på piano, Niels-Henning Ørsted Pedersen på bass og Alex Riel på trommer var han på Moldejazz i 1967.


== Referanser ==


== Eksterne lenker ==
(en) J.J. Johnson på Internet Movie Database 
(sv) J.J. Johnson i Svensk Filmdatabas 
(da) J.J. Johnson på Filmdatabasen 
(fr) J.J. Johnson på Allociné 
(en) J.J. Johnson på AllMovie 
(en) J.J. Johnson hos The Movie Database 
(en) J.J. Johnson på Discogs 
(en) J.J. Johnson på MusicBrainz 
(en) J.J. Johnson på AllMusic
Emilio Estévez

Emilio Estévez (født 1962) er en amerikansk skuespiller, regissør og manusforfatter kjent fra en rekke ungdomsfilmer på 1980-tallet. Han gikk gradvis over til regi.
Estévez ble født i New York som sønn av skuespilleren Janet og Martin Sheen. Han er bror til Charlie Sheen. 


== Som skuespiller ==
Estévez filmdebuterte i en birolle i filmen Tex (1982). I løpet av 1980-årene medvirket han i ungdomsfilmer som The Outsiders (1983), Repo Man (1984), The Breakfast Club (1985), St. Elmo's Fire (1985), Wisdom (1986) og Young Guns (1988). Han hadde en mer voksen rolle som politispaner i kriminalfilmen Spanerne (1987). På grunn av disse ungdomsfilmene (spesielt The Breakfast Club og St. Elmo's Fire) ble han en del av gjengen som på 1980-tallet ble omtalt som «Brat Pack». Han har hatt en mindre markant skuespillerkarriere etter 1980-tallet, men har gjort seg bemerket i filmer som Young Guns II (1990), Men at Work (1990), The Mighty Ducks (1992), Udødelig våpen 1 (1993) og Spanerne 2 (1993). 
I 2022 skal han etter planen gjenta rollen som Billy the kid i westernfilmen Young Guns III, hvor han også skal ha regi og manus.
Han tv-debuterte i en episode tv-serien Insight (1980) og har siden medvirket i en del tv-filmer, deriblant Straffen (In the Custody of Strangers) (1982), Nightbreaker (1989), Dollar for the Dead (1998), Late Last Night (1999) og Rated X (2000) (også regi). Han har siden 2021 hatt en fast hovedrolle i tv-serien The Mighty Ducks: Game Changers (basert på filmene med samme navn, hvor han hadde samme rolle).


== Bak kamera ==
Han regidebuterte i 1986 med Wisdom (hvor han også spiller den ene hovedrollen). Kombinasjonen regi og hovedrolle gjentok seg i filmer som Men at Work og The War at Home (1996). Etter årtusenskiftet gikk han mer over til tv og har hatt regi på noen enkeltepisoder av kjente serier som The Guardian, Cold Case, Numb3rs og CSI: NY. Har hatt en noe mer beskjeden karriere som produsent og manusforfatter, men har hatt manus på filmer som Wisdom og Men at Work, og vært produsent for filmer som The Jerky Boys (1995) og The War at Home (1996). Han hadde både manus, regi og en rolle i filmen Bobby (2006).
Han ble tildelt biografiprisen ved Filmfestivalen i Venezia for Bobby.


== Filmografi ==


=== Film ===


=== TV-produksjoner ===


== Referanser ==


== Eksterne lenker ==
(en) Emilio Estévez på Internet Movie Database 
(sv) Emilio Estévez i Svensk Filmdatabas 
(da) Emilio Estévez på Filmdatabasen 
(da) Emilio Estévez på Scope 
(fr) Emilio Estévez på Allociné 
(en) Emilio Estévez på AllMovie 
(en) Emilio Estévez hos Turner Classic Movies 
(en) Emilio Estévez hos Rotten Tomatoes 
(en) Emilio Estévez hos The Movie Database
Kari Stokke

Kari Stokke (født 29. desember 1947) er en norsk pianist, kjent fra flere engasjement i NRK og bidrag til innspillinger. Stokke viste seg tidlig å være musikalsk begavet, da hun i ung alder tok sin utdannelse ved Norges musikkhøgskole, og senere i Europa.
Stokke var i den 1. ekspertjury for Norsk Melodi Grand Prix 1978, og spilte ved Det norske teatret i oppsetningen Piaf! (1980).
Utover en rekke underholdningsshow (som huspianist) bidro hun til NRK-oppsetningen Den spanske flue (1990), til TVNorge-serien Wesenstund (1994–2000), de fire barneplatene til Mari Maurstad (1995–1999), Klaus Hagerups lydbok Så rart (2005), Arvid Martinsens It's just a game (1983), Erik Byes Støv og stjerner (2003) og musikk til stumfilmen The Cook av Roscoe Arbuckle (DVD, 1918/2001).
Stokke var musikalsk leder for suksessforestillingen "Les Misérables" på Lillestrøm kultursenter, og hadde høsten 2009 musikalsk innstudering og musikalsk ansvar for norgespremieren på Disneys High School Musical "on Stage" på samme sted.


== Utmerkelser ==
Gammleng-prisen i klassen studio (1990)


== Eksterne lenker ==
(en) Kari Stokke på Internet Movie Database 
(en) Kari Stokke på Discogs 
(en) Kari Stokke på MusicBrainz
Jari Räsänen

Jari Räsänen (født 28. januar 1966 i Maaninka er en tidligere finsk langrennsløper som konkurrerte på 1980- og 1990-tallet.
Räsänen greide aldri å oppnå pallplasseringer i verdenscupen, men han var en fremragende mesterskapsløper. Han var fast deltaker på Finlands stafettlag, og var med på å ta flere mesterskapsmedaljer. To ganger var han med på ta bronse på OL-stafetten (Albertville 1992 og Lillehammer 1994). I tillegg har han fire stafettmedaljer fra VM (sølv i Lahtis 1989, Thunder Bay 1995, Trondheim 1997 og bronse i Val di Fiemme 1991.


== Referanser ==


== Eksterne lenker ==
(en) Jari Räsänen – Olympics.com 
(en) Jari Räsänen – Olympic.org 
(en) Jari Räsänen – Olympedia 
(en) Jari Räsänen – Sports-Reference (OL-resultater – arkivert) 
(en) Jari Räsänen – FIS (langrenn)
Roundhay Garden Scene

Roundhay Garden Scene er den eldste kjente film som er blitt lagd. Idag finnes bare deler av filmen igjen som ble filmet av Louis Aimé Augustin Le Prince i oktober 1888. Et av grunnlagene for dateringen av filmen er at Le Prince svigermor, som medvirker i filmen, døde samme måned.
Filmen er spilt inn på 2 1/8 tommers film med 10–12 bilder per sekund.


== Eksterne lenker ==
(en) Roundhay Garden Scene på Internet Movie Database 
(fr) Roundhay Garden Scene på Allociné 
Se Roundhay Garden Scene på YouTube
Skjalg

Skjalg er et gammelt nordisk mannsnavn brukt mye i vikingtiden. Opprinnelig Skjalgr norrønt, og betyr «skjeløyd».


== Utbredelse ==
Skjalg er et sjeldent navn. Det er svært lite brukt utenfor Norge.

Idrettslaget Skjalg i Stavanger er navngitt etter mannsnavnet.Tabellen nedenfor gir en detaljert oversikt over populariteten til mannsnavnet Skjalg  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Skjalg Bye (f. 1962), norsk forfatter og journalist
Skjalg Raaen (f. 1980), norsk musiker og gitarist
Skjalg Holther (f. 1981), norsk musiker, lyriker og overingeniør
Skjalg A. Skagen (f. 1984), norsk komponist
Skjalg Molvær, norsk filmskaper


== Referanser ==


== Eksterne lenker ==

(en) Behind the Name: Skjalg
(en) Think Baby Names: Skjalg
Handelsskole

Handelsskole er et ord som dekker flere skoleslag med en betydelig tradisjon. Undervisning i handelsfag har vært gjennomført på disse måtene:

Minstekrav
Ettårig handelsskole
Toårig handelsskole
MarkedsføringsfagDisse skoleløpene har forskjellig funksjon og forskjellig rolle i skolesystemet. I tillegg endres undervisningstilbudet over tid slik at dagens skole i handelsfag har et annet innhold enn den hadde tidligere. Grunnlaget for opptak på Handelsskolens forskjellige skoleløp var gjennomført eksamen fra Realskole som var en toåring videregående skole. Justeringer i grunnskolen fra 1965, først med innføring av 9-årig skole, endret gradvis forholdet mellom grunnskolen og de videregående skoletilbudene.


== Minstekrav i handelsfag ==
Minstekrav i handelsfag var en deltidsskole basert på relevant kunnskapsgrunnlag som ga undervisning i:

Næringslære
Handelsregning
Regnskapsfag
Korrespondanse- og dokumentlæreUndervisningen kvalifiserte til forskjellige typer arbeid innen transport, kontor og handel. I tillegg kvalifiserte den til å drive egen næringsvirksomhet. Denne undervisningen ble avviklet i årene rundt 1980. Rådet for videregående opplæring (RVO) var en av aktørene i denne prosessen.


== Fulltidsundervisning ==
De andre skoleløpene med ett til tre år med handelsfag ga kvalifikasjon i forhold til undervisningslengden. Handelsgymnaset ga studiekompetanse.


== Markedsføringsfag ==
Handelsskolene har også drevet kveldsundervisning i markedsføring. Markedsføringsfaget kvalifiserer til strategiarbeid og utadrettet salgsarbeid. Studiet var inndelt på denne måten:

Grunnkurs i markedsføring
Fagkurs i markedsføringGrunnkurset var ettårig og fagkurset var toårig. Opptakskrav til grunnkurs var minstekravs handelsskole, og opptakskrav til fagkurset var grunnkurs.
Grunnkurset ga eksamen i markedsføring, kostnads- og inntektsregning og norsk. Fagkurset ga eksamen i kostnads- og inntektsanalyse med statistikk, norsk og kommunikasjon, markedsrett og markedsføring. Dette studiet ble avviklet rundt 1990.
Sivert Donali

Sivert Donali (født 19. april 1931 på Oppdal, død 6. desember 2010 på Eidsvoll) var en norsk billedhugger.
Donali har blant annet stått for Kong Sverre-monumentet ved Ilaparken i Trondheim (1983), Bergmannsmonumentet på Røros (1965), Alf Prøysen-statuen på Rudshøgda (1984), strikkemonumentet «Morsarven»  i Selbu og deltatt i restaureringen av Nidarosdomen (1957 —63).
Donali er utdannet ved Kunstskolen i Trondheim 1948-50, Statens kunstakademi under Per Palle Storm 1950-53 og Kunstakademiet i København 1953-54.
Donali deltok på Høstutstillingen første gang i 1953, og har siden blitt utstilt på blant annet Galleri Hornemann, Østlandsutstillingen, Trondheim Kunstforening, Larvik Kunstforening og i Split i det tidligere Jugoslavia. 
Verker av Donali har blitt kjøpt inn blant annet av Nasjonalgalleriet og Trondheim Kunstforening. Skulpturen «Fangstmonument» ble i 2002 gjengitt på et norsk frimerke i serien Samtidskunst.


== Referanser ==


== Eksterne lenker ==
(en) Sivert Donali – kategori av bilder, video eller lyd på Commons 
(no) Sivert Donali på kulturnett
(no) CV hos Kunstnernes Informasjonskontor
Mandalsbladet

Mandalsbladet var en lokalavis som ble utgitt i Mandal i årene 1899-1901. Den ble startet av P. Birkeland. Mandalsbladet hadde eget trykkeri, og avisen startet først opp i Amaldus Nielsens hus. Senere ble den overtatt av Thønnes Reymert (1871-1907)(se Reymert (slekt)), og den ble da flyttet til Reymerts hus i Store Elvegate, den senere Kjøbmandsgaarden i Mandal.
Gazeta Wyborcza

Gazeta Wyborcza ([ga'zεta vɨ'bɔrʧa]; polsk for «valglysningsblad») er Polens nest største daglige avis (etter tabloidavisen Fakt, som har et mer populistisk og høyrevendt standpunkt). Avisen er ansett som en av de mest innflytelsesrike og meningsdannende nyhetsavisene i Polen. Den dekker politiske, internasjonale og generelle nyheter. Som de fleste andre polske aviser så blir den trykket i tabloid-format, og er publisert av Agora S.A., et multimediakonsern.


== Eksterne lenker ==
(pl) Offisielt nettsted 
(en) Gazeta Wyborcza – kategori av bilder, video eller lyd på Commons
Hose

Hose eller hoser er en eldre betegnelse på lange eller korte strømper og på forskjellige strømpeliknende beinklær, ofte med hel fot, som ble båret av menn i Europa før og i middelalderen. Hoser ble som regel båret sammen med brok i form av knebukser eller side underbukser.


== Historikk ==


=== Etymologi ===
Hose stammer fra det gammelnorske ordet hosa og er i slekt med ord som hus og hylster. Hose brukes i moderne engelsk både om strømper, «strømpeformede rør» (vannslanger og liknende) og historiske strømpeplagg. Moderne strømpebukser kalles på amerikansk pantyhose. På tysk er Hose fortsatt det vanlige ordet for «bukse», for eksempel i ord som Lederhosen, det vil si tradisjonelle korte, tyske lærbukser.Ordet hose er på norsk fremdeles i bruk i metaforen «som fot i hose», det vil si «like lett (å utføre) som å tre en fot ned i en strømpe». Uttrykket kan også forstås som at strømpa passer til foten og sitter «som skreddersydd», det vil si at noe passer godt, er riktig og stemmer. Å «gjøre sine hoser grønne» er et gammelt uttrykk som vil si å innynde seg hos en kvinne, gjøre forsiktige, erotiske tilnærmelser eller gå på frierføtter. Grønn brukes i denne sammenhengen om noe som virker tiltalende, innsmigrende og behagelig.Ordet hose går igjen i flere gamle betegnelser på dansk og norsk. En hosebinder var en person som strikket strømper, mens en hosekone eller hosekælling (dansk for «strømpekjerring») var en kone som strikket eller stoppet strømper, et tilnavn som også kunne brukes i overført betydning om en underkuet person som blir kommandert av andre. En hosekræmmer var en kremmer som handlet med ull- og lintøy, nattkjoler og undertøy. Hosekram var derfor handel med undertøy, særlig underbukser for menn, på samme måte som hosebod var et lite utsalgssted der en kunne kjøpe slikt. Hosepind er et gammelt navn på strikkepinne, mens kanten på strømpeskaftet kunne kalles hosekrave.Stedsnavnet Hosanger i Hordaland er antakelig dannet av ordene hose,  det vil si «lang strømpe», og angr, «fjord», og henviser til formen på fjorden.


== Se også ==
Strømper
Fotklede
Bukser
Brok
Hosebånd
Pludderhoser
Lederhosen
Leggings
Mamelukk (klesplagg)
Vadestøvler


== Referanser ==


== Eksterne lenker ==
(en) Hose (clothing) – kategori av bilder, video eller lyd på Commons 
Virkelighetens middelalderklær i Norge
Oppslagsordet «Hose» i Ordbog over det danske sprog 1700-1950 (dansk ordbakgrunn)
Mønster for lange hoser fra middelalderen (på engelsk)
Hvordan lage hoser og underbrok (på engelsk)
Om hoser (chausses) og underbukser (braies) i middelalderen (på engelsk)
Dagligt Liv i Norden i det sekstende Aarhundrede om hoser i middelalderen og renessansen
Yancheng

Yancheng kan sikte til:

Byprefekturet Yancheng i provinsen Jiangsu i Folkerepublikken Kina.
Bydistriktet Yancheng i Luohe i provinsen Henan i Folkerepublikken Kina.
Kristian Moen

Kristian Moen (født 1902 i Kongsberg, død 1990 i Oslo) var en norsk historiker, utdannet cand.philol.. Han har utgitt Kongsberg Sølvverks historie samt en rekke lærebøker i historie for gymnaset. 
Han var ansatt som lektor ved Mandal høyere skole 1930-38, senere ved Berg skole i Aker.


== Utgivelser ==
Moen, Kristian (1967). Kongsberg sølvverk 1623-1957. [Oslo]: Universitetsforlaget. 
Moen, Kristian (1974). Europas og de Forente Staters historie 1815-1870. Nationaltr. ISBN 8203062210.
Jørgen Fredrik Moen

Jørgen Fredrik Helliesen Moen (født 22. juni 1935 i Mandal, død 17. mars 2009 i Oslo) var en norsk jurist. Han var formann i Oslo Unge Høyre, senere bydelsutvalgsleder for Sogn bydel. Som jurist var han høyesterettsadvokat, og senere lagdommer. Sønn av historiker Kristian Moen.
Vestmar

Vestmar er et distrikt i Telemark fylke, som idag består av de to kommunene Drangedal og Kragerø. Området har et areal på 1 368 km² med til sammen 14 725 innbyggere (1. januar 2008). Regionsenteret er byen Kragerø.


== Historie ==
Fra gammelt av betegnet Vestmar kysten av Grenland vest for Langesundsfjorden, ettersom betydningen av navnet er vest for marr (norrønt 'hav', jf. latin mare), som i denne sammenheng er nevnte fjord, og skulle følgelig også omfatte Bamble. Vestmar kan også ha vært et småkongerike som omfattet de gamle bygder/skipreider Sannidal, Skåtøy, Bamble, Eidanger og Brunlanes. Det er omtalt som eget fylke allerede på 700-tallet, men var på 1000-tallet regnet som innlemmet i Grenland, som da ombefattet både kysten og landet innenfor.


== Administrative inndelinger ==
Kommunene tilhører Bamble prosti i Agder og Telemark bispedømme i Den norske kirke.
Kommunene tilhører domsmyndighetsområdet til Nedre Telemark tingrett i Agder lagdømme.
Kommunene deltar i regionrådet Grenlandsamarbeidet.
Området utgjør næringsregion Vestmar.
Distriktet var en del av det tidligere Bamble fogderi.


== Kommuner ==

Følgende kommuner regnes til Vestmar:
Amália Rodrigues

Amália Rodrigues (født som Amalia Rebordao da Piedade Rodrigues 23. juli 1920 i Alfama, Lisboa, død 6. oktober 1999 i Lisboa) var en portugisisk fadoartist. Detaljene om hennes fødsel og tidlige år er usikre.Hun fikk kallenavnene «Fadodronningen» og «Portugals sjel» på grunn av sin popularitet og sine kunstneriske evner. I Portugal var hun bare kjent som Amália. Hennes karriere strakk seg over 60 år helt frem til sine siste år. Amália bidro sterkt til å gjøre fado kjent internasjonalt. «Coimbra» («April in Portugal») var en internasjonal hit. Hun holdt sin første konsert i 1938 (eller 1939 da hun opptrådte på nattklubben Retiro da Severa) og begynte å opptre på nattklubber. Innen et år var hun en stjerne. I Brazil i 1944 spilte hun inn sin første plate. Hun fikk internasjonalt gjennombrudd med filmen Les amants du Tage (1955) og hun hadde omtrent samtidig sin første konsert på Olympia i Paris. Hun ble fransk æresborger i 1958. Søsteren Celeste Rodrigues gjorde også suksess som sanger. Hun medvirket i et dusin portugisiske filmer og turnerte over hele verden. Hun trakk seg tilbake etter en verdensturne i 1990.

«For meg er fado skjebnen, det er livet», sa hun. Hun ble beskyldt for å ha dratt nytte av et godt forhold til Salazars regime. For å vise at hun var en demokrat spilte hun inn «Grândola, Vila Morena», sangen som tidligere hadde signalisert at nellikrevolusjonen var i gang. Sangen var forbudt under diktaturet og da den ble spilt på radioen var det et hemmelig signal om sette i verk planen om å styrte regjeringen.Arven etter at Amalia er blitt ført videre av blant andre Mariza Reis Nunes og Ana Moura.


== Utmerkelser og ettermæle ==
 Santiago av sverdets orden, Portugal (1958)
 Infante Dom Henriks orden, Portugal (1981)
 Santiago av sverdets orden, Portugal (1971)
 Storkors av Santiago av sverdets orden, Portugal (1990)
 Storkors av Infante Dom Henriks orden, Portugal (1998)
Regjeringen erklærte umiddelbart tre dager landesorg da hun døde, hun fikk statsbegravelse og sarkofagen ble plassert i «den nasjonale panteon» (Panteão Nacional).


== Referanser ==


== Eksterne lenker ==
(pt) Offisielt nettsted 
(en) Amália Rodrigues – kategori av bilder, video eller lyd på Commons 
(en) Amália Rodrigues – galleri av bilder, video eller lyd på Commons 
(en) Amália Rodrigues på Internet Movie Database 
(fr) Amália Rodrigues på Allociné 
(en) Amália Rodrigues på AllMovie 
(en) Amália Rodrigues hos The Movie Database 
(en) Amália Rodrigues på Discogs 
(en) Amália Rodrigues på MusicBrainz 
(en) Amália Rodrigues på Spotify 
(en) Amália Rodrigues på Last.fm 
(en) Amália Rodrigues på Genius — sangtekster 
(en) Amália Rodrigues på AllMusic
Glutamin

Glutamin er den aminosyren som det er mest av både i blodet og i hjernevæsken, og danner
basis for andre molekyler,  som proteiner, signalstoffer, kommunikasjon mellom nerveceller,
og nukleotider, alle deler av DNA.
Glutamin er viktig for energiomsetningen i kroppen og for kroppens nitrogenhusholdning.
Den finnes i nesten all vanlig mat.
Tester ved Universitetet i Oslo utreder om innskrenket glutamin-transport
kan redusere sjansen for kreft.


== Referanser ==
Antonín Hájek

Antonín Hájek (født 12. februar 1987) er en tsjekkisk tidligere skihopper. Han representerte skiklubben Dukla Liberec.
Hájek debuterte i verdenscupen i 2004. Som hopper i den nasjonale kvoten ble han nr. 45 i et renn Janne Ahonen vant foran Thomas Morgenstern og Martin Höllwarth. Hájek har en 6.-plass fra Lahtis som sin beste prestasjon. Den kom i 2006.
Hájek har hoppet i to verdensmesterskap. Under prøveomgangen til storbakkerennet i VM 2005 i Oberstdorf mistet Hájek trykket på den venstre skien, og falt stygt. Skadene på rygg og hode var så omfattende at det ikke var sikkert om den unge tsjekkeren ville kunne hoppe på ski igjen. Men han reiste seg, og hoppet under VM 2007 i Sapporo, dog uten særlig hell.
Han var også med på det tsjekkiske overraskelseslaget som ble nummer 4 under VM i skiflyging 2008 i Oberstdorf.
Han har 236 meter fra Planica i 2010 som sitt lengste svev, som også var verdens tredje lengste hopp, etter Simon Ammanns hopp på 236,5 i samme konkurranse bare minutter etter, og Bjørn Einar Romørens verdensrekord på 239 meter fra samme bakke i 2005.
Han la opp i september 2015 på grunn av dårlig helse og dårlige resultater.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Antonín Hájek – Olympedia 
(en) Antonín Hájek – Sports-Reference (OL-resultater – arkivert) 
(cz) Antonín Hájek – Tsjekkias olympiske komité 
(en) Antonín Hájek – FIS (skihopping) 
(en) Antonín Hájek – TheSports.org
Ny Veg

Ny Veg er en medlemsavis for Kristelig Folkepartis Ungdom (KrFU). Ny Veg ble første gang utgitt i 1954, men gikk inn allerede i 1956. Avisen startet opp igjen i 1960 med Per Høybråten som første redaktør (1960–1966). De to neste redaktørene var Kjell Magne Bondevik og Odd Jostein Sæter. KrFUs organ Ny Veg er fra 2009 omgjort til  nettmagasin. 


== Eksterne lenker ==
Ny Veg
Igor Medved

Igor Medved (født 9. mars 1981) er en slovensk skihopper som hopper for klubben SSK Ilirija.
Medved har ikke vært inne i det slovenske landslaget siden 2003. Derfor har det meste av hoppingen hans foregått i Continentalcupen eller i FIS-cupen siden den gang.
Han debuterte under det siste rennet i hoppuka i 2001. I Bischofshofen, ble han nr 37. Men 1 måned og 3 dager senere fikk han sin første og hittil eneste pallplass i verdenscupen, med en 3.-plass i Trondheim.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Igor Medved – FIS (skihopping)